༄༅༅། །བཤེས་སྤྲིང་གི་བསྡུས་དོན་དགོངས་པ་
རབ་གསལ་བཞུགས་སོ། །
ན་མོ་གུ་རུ་མཉྫུ་གྷོ་ཥཱ་ཡ།
འདིར་རྒྱལ་ཁ་གཉིས་པ་མགོན་པོ་ཀླུ་སྒྲུབ་ཀྱི་
གདམས་པ་བཤེས་པའི་སྤྲིང་ཡིག །ཇོ་བོ་ཡབ་སྲས་ཀྱི་མན་ངག་གི་སྒོམ་ཁྲིད་ཀྱི་གཞུང་
།
དུ་བྱས་ནས་ཉམས་སུ་ལེན་པའི་ཚུལ་གྱི་རྣམ་གཞག་མདོར་བསྡུས་པ་བསྟན་པར་
སྤྱིར་མཚན་གྱི་དོན། རྒྱ་གར་སྐད་སོགས། འགྱུར་གྱི་ཕྱག །དཀོན་མཆོག་གསུམ་སོགས། གཞུང་
གི་དོན་གསུམ་ལས། གདམས་པ་ལ་གུས་པ་བསྐྱེད་དེ་ཉན་རིགས་པར་བསྐུལ་བ་དང་།
ཡོན་ཏན་རང་བཞིན་སོགས་སོ། །གདམས་པ་དངོས་དང༌། ཉམས་སུ་བླངས་པའི་འབྲས་བུ་
མངོན་དུ་བྱེད་ཚུལ་བཤད་པའོ། །
་་
གཉིས་པ་ལ་གསུམ། སྐྱེས་བུ་གསུམ་གྱི་ལམ་མདོར་བསྟན། རྒྱས་པར་
བཤད། དོན་བསྡུས་ཏེ་ཉམས་སུ་བླང་ཚུལ་ལོ། །དང་པོ་ལ་གསུམ། སྐྱེས་བུ་ཆུང་
ངུ་དང་ཐུན་མོང་བའི་ལམ་དང་། འབྲིང་དང་ཐུན་མོང་བ་དང་། ཆེན་པོའི་ལམ་ཉམས་སུ་
བླང་ཚུལ་ལོ། །སྦྱིན་དང་ཚུལ་ཁྲིམས་བཟོད་བརྩོན་སོགས་སོ། །དང་པོ་ལ་གཉིས། ཐོག་མར་
སྐྱབས་འགྲོས་གཙོ་བྱས་པའི་མངོན་མཐོའི་ཆོས་སྐོར་ཕུན་ཚོགས་རྗེས་དྲུག་ཉམས་སུ་བླང་
:
བ་དང༌། རྒྱལ་བས་སངས་རྒྱས་ཆོས་དང་དགེ་འདུན་དང་སོགས་སོ། ཁྱད་པར་དུ་ལས་འབྲས་ཉམས་སུ་
བླང་ཚུལ་ལོ། །དགེ་བའི་ལས་ལམ་བཅུ་པོ་ལུས་དང་ནི། སོགས་སོ། །གཉིས་པ་ལ་གཉིས། འཁོར་བའི་
ཕུན་ཚོགས་ལ་མ་ཆགས་པའི་སྦྱིན་པ་ལ་བསླབ་པ་དང༌། ལོངས་སྤྱོད་གཡོ་བ་སྙིང་པོ་མེད་མཁྱེན་
ནས། སོགས་སོ། །ཁྱད་པར་དུ་ཐར་ལམ་གྱི་རྩ་བ་ཚུལ་ཁྲིམས་ལ་བསླབ་ཚུལ་ལོ། །ཁྲིམས་ནི་
- 25-

སྤྱན་སྔ་བློ་གྲོས་རྒྱལ་མཚན་གྱིས་གསུང་འབུམ། ༼༥༽
རྒྱུ་དང་མི་རྒྱུའི་ས་བཞིན་དུ། སོགས་སོ། །
གཉིས་པ་ལ་གསུམ། ཆུང་ངུ་དང་། འབྲིང་དང་། ཆེན་པོའི་ལམ་རྒྱས་པར་བཤད་
པའོ། །དང་པོ་ལ་བཅུ་དྲུག །ཕ་མ་ལ་གུས་པ་བསྒོམ་པ། གང་ལ་ཕ་དང་མ་དག་མཆོད་པ་ཡི།།
བསྙེན་གནས་ལ་འབད་པ། འཚེ་དང་ཆོམ་རྐུན་འཁྲིག་པ་རྫུན་དང་ནི། །ཉོན་(༢ན)མོངས་ལ་དགྲར་
བལྟ་བ། སེར་སྣ་གཡོ་སྒྱུ་ཆགས་དང་སྙོམས་ལས་དང་། །སོགས་སོ། །བག་ཡོད་བསྒོམ་པ། བག་ཡོད་སོགས་སོ། །
བཟོད་པ་བསྒོམ་པ། འདི་ལྟར་བཟོད་སོགས་སོ། །སྒོ་གསུམ་གྱི་སྤྱོད་པ་བྱ་ཚུལ། སེམས་ནི་
ཆུ་དང་སོགས་སོ། : །སྤྱིར་མིའི་རིགས་ཤེས་པར་བྱས་ནས་སྤྱིའི་གྲོགས་ལ་རྟོག་དཔྱོད་དགོས་
ཚུལ། མི་ནི་ཨ་མྲའི་འབྲས་བཞིན་སོགས་སོ། །ཉོན་མོངས་མངོན་གྱུར་གྱི་གཉེན་པོ་བསྒོམ་ཚུལ། ས་
བོན་གྱི་གཉེན་པོ་ལ་འབད་པ་བསྒོམ་ཚུལ། དོན་དམ་གཟིགས་པར་སོགས་སོ། །ས་བོན་གྱི་གཉེན་
པོའི་ཡོན་ཏན་བསྒོམ་པ། སྐྱེས་བུ་རིགས་གཟུགས་སོགས་སོ། །འཇིག་རྟེན་ཆོས་བརྒྱད་མགོ་སྙོམས་
ཚུལ། འཇིག་རྟེན་མཁྱེན་པ་སོགས་སོ། །ཁྱད་པར་དུ་སྡིག་པ་སྤོང་དགོས་ཚུལ་བསམ་པ། ཁྱོད་
ཀྱིས་དགེ་སློང་བྲམ་ཟེ་སོགས་སོ། །འཕགས་པའི་ནོར་ལ་འབད་པ། དད་དང་ཚུལ་ཁྲིམས་གཏོང་དང་སོགས་སོ།
སོ། །
དེའི་འགལ་རྐྱེན་སྤང་བ། ལེ་ལོ་སྡིག་པའི་གྲོགས་སོགས་སོ། །འཇིག་རྟེན་གྱི་ནོར་ལ་ཆོག་ཤེས་བྱ་
བ་དང་། ནོར་རྣམས་ཀུན་གྱི་ནང་ན་ཆོག་ཤེས་པ། །སོགས་སོ། །ཁྱད་པར་དུ་འགྲོགས་པའི་ཁྱིམ་ཐབ་
གྲོགས་ཀྱི་སྤང་བླང་བསམ་པའོ། །རང་བཞིན་དགྲར་འབྲེལ་སོགས་སོ། །བརྒྱད་པ་ལ་ལྔ། སྤྱིར་
དབང་པོའི་སྒོ་སྡོམ་ཞིང་གཉེན་པོ་བསྟེན་པ་དང༌། གཞན་གྱི་ཆུང་མ་སོགས་སོ། །ཁྱད་པར་དུ་
ཡིད་དབང་བསྲུང་བ་དང་། གཡོ་བའི་སེམས་ནི་སོགས་སོ། །འདོད་པའི་ཉེས་དམིགས་བསྒོམ་
པ་དང་། འདོད་པ་རྣམས་ནི་ཕུང་སོགས་སོ། །དབང་པོའི་སྒོ་སྡོམ་པའི་ཕན་ཡོན་དང་། གང་དག་དབང་པོ་
དྲུག་སོགས་སོ། ཁྱད་པར་དུ་ནང་གི་འདོད་ཆགས་ཀྱི་གཉེན་པོ་བསྒོམ་ཚུལ་ལོ། །བུད་མེད་གཞོན་
ནུའི་སོགས་སོ། །འབྲིང་གི་ལམ་ཕལ་ཆེར་གོང་འོག་ཏུ་འཆད་པས། འདིར་རྒྱས་པར་
མི་འཆད་ཅིང་མདོ་ཙམ་སྟོན་པ་ཀུན་གྱི་ལུགས་སུ་འདུག་པས་འདིར་སྐྱེས་བུ་འབྲིང་ནས་
- 26 -

བཤེས་སྤྲིང་གི་བསྡུས་དོན་དགོངས་པ་རབ་གསལ། ༼ཎ༽
ལེགས་པར་བསླབ་པ་གལ་ཆེ་བ་ལ། ཁ་ཟས་ཀྱིས་རྣམ་པ་ཐམས་ཅད་དུ་འཕུང་བས་
བཟའ་བཏུང་(༢བ)རུང་བ་ལ་ཚོད་ཟིན་པར་ལོངས་སྤྱོད་ཚུལ་དང༌། ཁ་ཟས་སྨན་དང་འདྲ་བ་རིག་
པ་ཡི། །སོགས་སོ། །འཁོར་བ་ལ་ཡིད་འབྱུང་ཞིང་ཐར་པ་དོན་དུ་གཉེར་བས་ཉིན་མཚན་ཀུན་
ཏུ་བརྩོན་འགྲུས་བརྩམ་ཞིང་གཉིད་ལོག་པ་ཚུན་ཡང་དོན་མེད་དུ་མ་སོང་བར་དོན་ལྡན་
དུ་བྱ་ཚུལ་བསྟན་པ་ནི། རིགས་པའི་བདག་ཉིད་ཉིན་པར་མཐའ་དག་དང༌། །སོགས་སོ། །གཞན་འདིའི་ལམ་
བསླབ་པ་གསུམ་ལ་སོགས་པ་རྣམས་གོང་འོག་ཏུ་འཆད་པ་ལས་བལྟ་བར་བྱའོ། །
གསུམ་པ་ལ་བཞི། དང་པོ་ཐེག་ཆེན་གྱི་ཚོགས་ལམ་རྒྱུད་ལ་བསྐྱེད་ཚུལ་དང༌།
སྦྱོར་ལམ་དང་། མཐོང་ལམ་དང་། སྒོམ་ལམ་རྒྱུད་ལ་བསྐྱེད་ཚུལ་བསྟན་པའོ། །དང་
པོ་ལ་བཞི། ཚད་མེད་བཞིས་མཚོན་པའི་བྱང་ཆུབ་ཀྱི་སེམས་བསྒོམས་པས་ཚོགས་ལམ་
ཆུང་ངུ་རྒྱུད་ལ་བསྐྱེད་པ་དང༌། བྱམས་དང་སྙིང་རྗེ་དག་དང་དགའ་བ་སོགས་སོ། །བསམ་གཏན་
བསྒོམས་པས་འབྲིང་དང་ཆེན་པོ་བསྐྱེད་ཚུལ་དང་། འདོད་སྤྱོད་དགའ་དང་བདེ་དང་སོགས་སོ། །སྤྱིར་
ལས་འབྲས་དང་ཁྱད་པར་དུ་དགེ་སྡིག་ཆེན་པོའི་སྤང་བླང་བསྟན་པ་དང་། རྟག་དང་མངོན་
པར་ཞེན་དང་སོགས་སོ། །ཁྱད་པར་དུ་སྒྲིབ་པ་ལྔ་སྤང་ཚུལ་བསྟན་པ་དང་། རྒོད་དང་འགྱོད་སོགས་སོ། །
གཉིས་པ་ལ་གཉིས། དངོས་ཀྱི་དོན་དང་། དད་དང་བརྩོན་འགྲུས་སོགས། ལམ་ཐམས་ཅད་
ཀྱི་ཐུན་མོང་གི་ཉམས་ལེན་བསྟན་པའོ། །གཉིས་པ་ལ་བཅུ་དྲུག །སྤང་བྱ་སྤོང་བ་དང་
གཉེན་པོ་རྒྱུད་ལ་བསྐྱེད་པ་གང་ལ་ཡང་དཔྱད་སྒོམ་ཉིད་གནས་ཟབ་ཏུ་བསྟན་པ་དང་།
ན་རྒ་འཆི་སྡུག་བྲལ་དང་དེ་བཞིན་དུ། །སོགས་སོ། །འཇིག་རྟེན་པའི་ཡང་དག་པའི་ལྟ་བ་དང་། གལ་ཏེ་མཐོ་
རིས་ཐར་པ་མངོན་བཞེད་ན། །སོགས་སོ། །འཇིག་རྟེན་ལས་འདས་པའི་ལྟ་བ་ལ་འབད་པ་དང་།
ནི་ཡང་དག་ཉིད་དུ་སོགས་སོ། . །འཇིག་རྟེན་ལས་འདས་པའི་ཡང་དག་པའི་ལྟ་བ་ཇི་ལྟར་བསྒོམ་
པ་དང་། དྲན་པ་ཉེ་བར་མ་བཞག་སོགས་སོ། །ཀུན་སྦྱོར་སྤང་བ་དང་། ཚུལ་ཁྲིམས་བརྟུལ་
.
ཞུགས་སོགས་སོ། །ཐར་ལམ་གཙོ་བོར་རང་གིས་འབད་དགོས་པ་དང༌། ཐར་པ་བདག་ལ་རག་
:
མི་
-27-

སྤྱན་སྔ་བློ་གྲོས་རྒྱལ་མཚན་གྱིས་གསུང་འབུམ། ༼༥༽
ལས་སོགས་སོ། །ལམ་བསླབ་པ་གསུམ་ལ་འབད་པ་དང༌། ལྷག་པའི་ཚུལ་ཁྲིམས་ལྷག་པའི་ཤེས་
རབ་དང་། །སོགས་སོ། །ལམ་སྒོམ་པའི་རྩ་བ་དྲན་པ་སྐྱོང་ཚུལ་ལ་འབད་པ་དང་། དབང་ཕྱུག་
(༣ན)ལུས་གཏོགས་དྲན་པ་བདེ་གཤེགས་ཀྱི་སོགས་སོ། །དྲན་པའི་རྒྱུ་འཆི་བ་མི་རྟག་པ་དང་། ཚེ་འདི་གནོད་
མང་རླུང་གིས་བཏབ་པ་ཡི། །སོགས་སོ། །དལ་འབྱོར་དོན་ཆེན་རྙེད་དཀའ་དང༌། རྒྱ་མཚོ་གཅིག་གནས་གཉའ་
ཤིང་བུག་པ་དང་། །སོགས་སོ། །འཁོར་ལོ་བཞིའི་གདམས་དག་དང་། མཐུན་པར་གྱུར་པའི་སོགས་སོ། །བླ་
མའི་རྣལ་འབྱོར་གྱི་གདམས་ངག་དང༌། དགེ་བའི་བཤེས་གཉེན་བསྟེན་པ་ཚངས་སོགས་སོ། །འགལ་
. .
རྐྱེན་མེད་མཐུན་རྐྱེན་འཛོམ་པའི་དུས་སུ་འབད་རིགས་པ་དང༌། ལོག་པར་ལྟ་བ་འཛིན་དང་དུད་
འགྲོ་དང་། །སོགས་སོ། །འཁོར་བའི་ཉེས་དམིགས་སྤྱིར་བསྒོམ་པ་དང་། སོ་སོར་བསྒོམ་
པ་དང་འཁོར་བ་སྤང་ཞིང་མྱང་འདས་ཐོབ་པའི་དོན་དུ་བརྩོན་འགྲུས་རྒྱ་ཆེར་རྩོམ་པའི་
ཚུལ་བསམ་པའོ། །མགོ་འམ་གོས་ལ་གློ་བུར་མེ་ཤོར་ན། །སོགས་སོ། །བཅུ་བཞི་པ་ལ་བདུན། སྤྱིར་
འཁོར་བའི་ཉེས་དམིགས་བསྒོམ་པར་གདམས་པ་དང་། དེས་པ་འདོད་ལས་སོགས་སོ། །ངེས་པ་
མེད་པ་དང༌། ཕ་ནི་བུ་ཉིད་སོགས་སོ། །ངོམས་པ་མེད་པ་དང་། རེ་རེའམ་རྒྱ་མཚོ་བཞི་བས་སོགས་སོ། །
གྲངས་མེད་པར་འཆི་བ་དང་། རེ་རེའི་བདག་ཉིད་སོགས་སོ། །གྲངས་མེད་པར་སྐྱེ་བ་དང༌།
མ་ཡི་ཐུག་མཐའ་སོགས་སོ། །རྣམ་པ་ཐམས་ཅད་དུ་མཐོ་དམན་དང་དར་རྒུད་དུ་འགྱུར་བ་དང་།
བརྒྱ་བྱིན་འཇིག་རྟེན་མཆོད་འོས་སོགས་སོ། །གྲོགས་མེད་གཅིག་པུར་འགྲོ་སྡོད་དགོས་པ་བསམ་
པའོ། །དེ་ལྟར་ནོངས་པར་སོགས་སོ། །བཅོ་ལྔ་པ་ལ་ལྔ། དམྱལ་བ། སེམས་ཅན་ཉེས་པར་སོགས་སོ། །དུད་
འགྲོ། དུད་འགྲོའི་སྐྱེ་གནས་སོགས་སོ། །ཡི་དྭགས། ཡི་དྭགས་ན་ཡང་སོགས་སོ། །ལྷ༌། མཐོ་རིས་ན་ཡང་སོགས་སོ། །ལྷ་
མ་ཡིན་གྱི་སྡུག་བསྔལ་བསམ་པའོ། །ལྷ་མིན་གནས་ནའང་སོགས་སོ། །གསུམ་པ་ལ་བཞི། དངོས་
ཀྱི་དོན་དང༌། ཡང་དག་ལྟ་དང་སོགས་སོ། །ཐུན་མོང་གི་རྒྱུའི་གཙོ་བོ་ཞི་ལྷག་གཉིས་ལ་འབད་
པ་དང་། ཤེས་རབ་མེད་ན་བསམ་གཏན་ཡོད་མིན་ཏེ། །སོགས་སོ། །ལྟ་ངན་མི་བསམ་པ་དང་། ལུང་མ་བསྟན་པ་
བཅུ་བཞི་སོགས་སོ། །རྟེན་འབྲེལ་བཅུ་གཉིས་ཀྱི་ལམ་ཉམས་སུ་བླང་བའོ། །མི་ཤེས་པ་ལས་ལས་
- 28 -

བཤེས་སྤྲིང་གི་བསྡུས་དོན་དགོངས་པ་རབ་གསལ། · ༼༼ཎ༽
ཏེ་སོགས་སོ། །
བཞི་པ་ལ་གསུམ། དངོས་ཀྱི་དོན་དང༌། ཡང་དག་ལྟ་དང་སོགས་སོ། །བདེན་པ་
བཞིའི་དམིགས་རྣམ་བསྒོམ་(༣བ)ཚུལ་དང་། སྐྱེ་འདི་སྡུག་བསྔལ་སོགས་སོ། །ཐར་
ལམ་སྒྲུབ་པ་ལ་ཞུམ་མི་དགོས་པའི་ཚུལ་བསམ་པའོ། །གང་དག་ཆོས་མངོན་བགྱིས་པ་སོགས་སོ། །
གསུམ་པ་འབྲས་བུ་ལ་གཉིས། གནས་སྐབས་ཀྱི་འབྲས་བུ་མངོན་མཐོ་ངེས་ལེགས་དང་།
དེ་ལྟར་དགེ་བའི་ཕུང་པོ་འདི་ཡིས་སོགས་སོ། །མཐར་ཐུག་སངས་རྒྱས་ཀྱི་གོ་འཕང་མངོན་དུ་བྱེད་ཚུལ་
བསྟན་པའོ། །ཤེས་རབ་ཚུལ་ཁྲིམས་གཏོང་འབྱུང་གྲགས་ཆེན་དྲི་མ་མེད། །སོགས་སོ། །ཞེས་བཤེས་པའི་
སྤྲིང་ཡིག་གི་བསྡུས་དོན་དགོངས་དོན་རབ་གསལ་ཞེས་པ་འདི། དགྱེར་གྱི་བཙུན་པ་མ་
ཏིས་ཐེག་ཆེན་རྩེར་སྦྱར་བ་འདིས་ཀྱང་བསྟན་པ་དང་སེམས་ཅན་ལ་ཕན་པ་རྒྱ་ཆེན་པོ་
ཕྱོགས་དུས་གནས་སྐབས་ཐམས་ཅད་དུ་བྱེད་ནུས་པར་གྱུར་ཅིག །
བས་ང་ཚོས་ཀྱང་
།
། '',
ལན |
ས
: བ ས པ ས ས
ས
་
༥།
ས
ས ག
བའི་རྗེས་ང་ད་ན
- 29 -

il: